stanford-oval/wikipedia huggingface dataset:
ประเทศคอซอวอ
การออกเสียง

ชื่อ คอซอวอ นิยมใช้ในภาษาอังกฤษว่า Kosovo ซึ่งถอดรูปมาจาก Косово ออกเสียง [kô̞so̞ʋo̞] (กอซอวอ) ในภาษาเซอร์เบีย ในขณะที่ภาษาแอลเบเนียใช้ชื่อว่า Kosova ออกเสียง [kɔˈsɔva] (กอซอวา) ส่วนเว็บไซต์ของราชบัณฑิตยสถานได้ระบุชื่อในภาษาไทยไว้เป็น "คอซอวอ"
ประวัติศาสตร์

ดินแดนคอซอวอมีผู้อาศัยดั้งเดิมตั้งแต่ยุคสำริด คือชาวอิลลิเรีย เผ่าดาร์ดานี โดยที่หลักฐานทางประวัติศาสตร์ได้ระบุถึงราชอาณาจักรดาร์ดาเนีย เมื่อ 400 ปีก่อนคริสตกาล ดินแดนคอซอวอถูกเรียกว่า ดาร์ดาเนีย มาจนถึงศตวรรษที่ 19 ต่อมาราว 100 ปีก่อนคริสตกาล ดาร์ดาเนียได้ตกอยู่ใต้การปกครองของโรมันและจักรวรรดิไบแซนไทน์ ชาวเซิร์บอพยพเข้ามาอยู่ในดินแดนนี้พร้อมคลื่นผู้อพยพกลุ่มต่าง ๆ ที่ทยอยกันมาจากเทือกเขาอูราลเมื่อคริสต์ศตวรรษที่ 7 - 8 เพื่อมาตั้งรกรากในดินแดนภาคตะวันออกเฉียงใต้ของยุโรป และกระจัดกระจายกันออกไปในนามต่าง ๆ กัน เช่น เซิร์บ โครแอต มาซิโดเนีย และสโลวีเนีย การอพยพเข้ามาของกลุ่มเหล่านี้ทำให้เกิดการปะทะกับเจ้าของดินแดนเดิม จนปี พ.ศ. 1749 ชาวเซิร์บจึงเข้ายึดครองดินแดนแถบคอซอวอได้ แต่ต่อมาก็ต้องเจอกับอำนาจที่เหนือกว่าคือจักรวรรดิมุสลิมออตโตมันเติร์ก ซึ่งได้เข้ายึดและปกครองดินแดนแถบนี้ 500 ปี จนกระทั่งเกิดสงครามบอลข่านใน พ.ศ. 2455
หลังสงครามบอลข่านใน พ.ศ. 2455 เซอร์เบียก็เข้ายึดครองคอซอวอ และกลายมาเป็นส่วนหนึ่งของยูโกสลาเวียใน พ.ศ. 2461 จากนั้นหลังสงครามโลกครั้งที่สอง ประเทศได้ถูกปกครองด้วยระบอบสังคมนิยม (ไม่ขึ้นต่อสหภาพโซเวียต) โดยมีนายพลตีโตเป็นประธานาธิบดี และเมื่อระบอบคอมมิวนิสต์ล่มสลายในปี พ.ศ. 2532 รัฐต่าง ๆ ที่ประกอบกันเป็นยูโกสลาเวียก็พากันแยกตัวเป็นประเทศอิสระ ได้แก่ สโลวีเนีย โครเอเชีย มาซิโดเนีย บอสเนีย มอนเตเนโกร
คอซอวอเองเจอปัญหาจากความคลั่งชาติของอาชญากรสงคราม สลอบอดัน มีลอเชวิช มาตั้งแต่ พ.ศ. 2533 จนกระทั่งเหตุการณ์ตึงเครียดสุดเมื่อเซอร์เบียส่งกองทัพเข้าฆ่าล้างเผ่าพันธุ์ชาวมุสลิมในคอซอวอในปี พ.ศ. 2541 ทำให้เนโท ต้องยื่นมือเข้ามาช่วยเหลือโดยส่งเครื่องบินทิ้งระเบิดจนเซอร์เบียต้องยอมถอนทหาร และในเดือนมิถุนายน พ.ศ. 2542 กองทหารเนโท 40,000 คนเข้ารักษาความมั่นคงในคอซอวอ เป็นการยุติบทบาทของเซอร์เบียในคอซอวอ ทำให้ตั้งแต่ปี นั้นเป็นต้นมา คอซอวอจึงเป็นจังหวัดหนึ่งของเซอร์เบียเพียงแต่ในนาม ในขณะที่การบริหารงานทุกอย่างอยู่ภายใต้การดูแลของสหประชาชาติ โดยมีโดยกองกำลังทหารของสหประชาชาตินำโดยเนโทรักษาความปลอดภัยในประเทศ
ทั้งนี้ หลังจากรัฐสภาคอซอวอลงมติเห็นชอบอย่างเป็นเอกฉันท์ ฮาชิม ทาชี นายกรัฐมนตรีคอซอวอ ได้ประกาศแยกคอซอวอออกจากเซอร์เบียเป็นประเทศอิสระ ในวันที่ 17 กุมภาพันธ์ พ.ศ. 2551 โดยมีประเทศหลักที่ให้การสนับสนุนการประกาศเอกราชของคอซอวอคือ สหรัฐอเมริกาและสหภาพยุโรป
การรับรองเอกราช

หลังจากการประกาศเอกราชของคอซอวอ มีหลายประเทศให้การรับรองการประกาศเอกราช เช่น สหรัฐ ฝรั่งเศส สหราชอาณาจักร ตุรกี แอลเบเนีย เยอรมนี สาธารณรัฐจีน (ไต้หวัน) และอีกหลายประเทศ รวมถึงประเทศไทย ในขณะเดียวกัน มีหลายประเทศที่ประกาศชัดเจนว่า ไม่รับรองเอกราชของคอซอวอ นอกจากเซอร์เบียซึ่งเป็นคู่กรณีแล้ว ยังมีรัสเซีย สเปน ไซปรัส และอีกหลายประเทศ
แหล่งข้อมูลอื่น

United Nations Interim Administration in Kosovo เก็บถาวร 2011-02-22 ที่ เวย์แบ็กแมชชีน
European Union Rule of Law Mission in Kosovo
Government of the Republic of Kosovo
Serbian Ministry for Kosovo and Metohija
Wikimedia Atlas of Kosovo
Kosovo. The World Factbook. Central Intelligence Agency.
ประเทศคอซอวอ ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  กรีซ  โครเอเชีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  NARA  IdRef 
แผนที่แสดงการรับรองการประกาศเอกราชของคอซอวอ  คอซอวอ  รับรองเอกราชของคอซอวอ  ถอดถอนการรับรองเอกราชของคอซอวอ
นัม จู-ฮย็อก

| นัม จู-ฮย็อก |
| --- | --- |
นัม จู-ฮย็อกในปี 2017
เกิด:  (1994-02-22) 22 กุมภาพันธ์ ค.ศ. 1994 (30 ปี) ปูซาน เกาหลีใต้
อาชีพ:  นักเดินแบบ  นักแสดง 
ปีปฏิบัติงาน: 2013–ปัจจุบัน
ตัวแทน: แมเนจเมนต์ซูป

ชื่อเกาหลี
ฮันกึล: 남주혁
อาร์อาร์: Nam Juhyeok 
เอ็มอาร์: Nam Chuhyŏk 
 
ลายมือชื่อ

นัม จู-ฮย็อก (เกาหลี: 남주혁, อักษรโรมัน: Nam Joo-hyuk; เกิด 22 กุมภาพันธ์ ค.ศ. 1994) เป็นนักเดินแบบและนักแสดงชาวเกาหลีใต้ เริ่มต้นอาชีพด้วยการเป็นนายแบบและปรากฏตัวในมิวสิกวิดีโอหลายเพลงก่อนที่จะเปิดตัวทางโทรทัศน์ในปี ค.ศ. 2014 ด้วยละครเรื่อง เจ้าหญิงเงือกน้อย เขามีชื่อเสียงโด่งดังจากบทบาทในละครทางโทรทัศน์เรื่องชีวิตใหม่ หัวใจไม่ลืมรัก (2015) และนับตั้งแต่นั้นมาก็มีชื่อเสียงจากบทบาทนำในละครเรื่อง นางฟ้านักยกน้ำหนักคิมบ๊กจู (2016), ข้ามมิติ ลิขิตสวรรค์ (2016), ดวงใจฮาแบ็ค (2017), ประกายจ้าในตาเธอ (2019), ครูพยาบาลแปลก ปีศาจป่วน (2020), สตาร์ทอัพ (2020) และ ยี่สิบห้า ยี่สิบเอ็ด (2022)
ในปี ค.ศ. 2021 นัม จู-ฮย็อกติดหนึ่งในรายชื่อ Forbes 30 Under 30 จากการประสบผลความสำเร็จในอาชีพนักแสดงและนักเดินแบบ
ชีวิตในวัยเด็ก

นัม จู-ฮย็อก เกิดเมื่อวันที่ 22 กุมภาพันธ์ ค.ศ. 1994 ในปูซาน ประเทศเกาหลีใต้ ระหว่างศึกษาอยู่ชั้นประถม เขาค่อนข้างเป็นคนตัวเล็ก จึงเริ่มเล่นบาสเกตบอลตั้งแต่ ป.6 และตอนมัธยมตอนต้น ปี 3 เขาเกือบจะได้รับเสนอเข้าคัดเลือกเป็นนักบาสเกตบอลของโรงเรียนมัธยมยองนัม แต่เนื่องจากเป็นก้อนเนื้อในกระดูกหน้าแข้ง และต้องได้รับการผ่าตัด ทำให้เขาต้องเลิกเล่นบาสเกตบอลตั้งแต่นั้นเป็นต้นมา หลังจากจบการศึกษาจากโรงเรียนมัธยมตอนต้นไม่กี่วันก็ได้ย้ายไปอาศัยที่ซูวอน หลังจากนั้นย้ายมาอยู่ที่โซล เขาได้ชนะการประกวด Top Model จากการสนับสนุนของ K-Plus ซึ่งไม่นานหลังจากที่เขาได้เซ็นสัญญากับบริษัทนักเดินแบบ
อาชีพ > 2013–14: วายจีเคพลัส และปรากฏตัวในมิวสิกวิดีโอ

นัม จู-ฮย็อกเริ่มมีผลงานในปี ค.ศ. 2013 กับการเป็นนายแบบให้กับ SONGZIO Homme Spring / Summer 2014 และในปี ค.ศ. 2014 ก็ได้เซ็นสัญญากับวายจีเอ็นเตอร์เทนเมนต์
ในปี ค.ศ. 2014 นัม จู-ฮย็อกปรากฏตัวในมิวสิกวีดีโอเพลง "200%" และ "Give Love" ของอักมิว และในปีเดียวกัน ก็ได้เปิดตัวการแสดงครั้งแรกของเขาด้วยการเป็นนักแสดงสมทบในละคร เจ้าหญิงเงือกน้อย (2014) ออกอากาศทางช่องทีวีเอ็น.
อาชีพ > 2015–ปัจจุบัน: ความนิยมเพิ่มขึ้น

ในปี ค.ศ. 2015 นัม จู-ฮย็อกได้ไปออกรายการวาไรตีโชว์ ออฟทูสคูล ออกอากาศทางช่องเจทีบีซี ในตอนที่ 1 ถึง 39 ในปี ค.ศ. 2015 เขาได้รับบทเป็นบทนำในละครเรื่อง ชีวิตใหม่ หัวใจไม่ลืมรัก ออกอากาศช่องเคบีเอส 2
ในปี ค.ศ. 2016 ได้รับบทสนับสนุนในละครเรื่อง ชีสอินเดอะแทร็ป ออกอากาศทางช่องทีวีเอ็น ตามมาด้วยละครเรื่อง ข้ามมิติ ลิขิตสวรรค์ ออกอากาศทางช่องเอสบีเอส ในปีเดียวกันเขาได้รับบทเป็นจุนฮย็อง ใน นางฟ้านักยกน้ำหนักคิมบ๊กจู แสดงคู่กับอี ซ็อง-กย็องออกอากาศทางช่องเอ็มบีซี
ในปี ค.ศ. 2017 นัม จู-ฮย็อกได้รับบทฮาแบ็คในละครเรื่อง ดวงใจฮาแบ็ค
ในปี ค.ศ. 2018 เขาได้รับโอกาสในการแสดงภาพยนตร์เป็นครั้งแรกในเรื่อง มหาศึกพิทักษ์อันซี เป็นภาพยนตร์ประวัติศาสตร์ ซึ่งได้รับการตอบรับที่ดี ทำให้เขาได้รับรางวัลนักแสดงชายดีเด่นจากการประกาศรางวัลบลูดรากอนฟิล์ม
ในปี ค.ศ. 2019 นัม จู-ฮย็อกได้ร่วมแสดงในละครแนวโรแมนติกแฟนตาซี เรื่อง ประกายจ้าในตาเธอ ซึ่งได้รับการตอบรับในด้านการแสดงที่ดี
ในปี ค.ศ. 2020 นัม จู-ฮย็อกได้ตัดสินใจย้ายค่ายจากวายจีเอ็นเตอร์เทนเมนต์ไปค่ายแมเนจเมนต์ซูป ในปีนี้เขาได้รับบทนำในละครเน็ตฟลิกซ์ เรื่อง ครูพยาบาลแปลก ปีศาจป่วน และในละครช่องทีวีเอ็นเรื่อง สตาร์ทอัพ ในปีเดียวกันได้แสดงในภาพยนตร์โรแมนติกเรื่อง โจเซ่ ภาพยนตร์จากการผลิตซ้ำของภาพยนตร์ญี่ปุ่นเรื่อง โจเซ่ กับเสือและหมู่ปลา โดยร่วมแสดงกับฮัน จี-มิน ซึ่งเคยร่วมงานกันในละคร ประกายจ้าในตาเธอ
จากนั้นนัม จู-ฮย็อกก็ได้ร่วมงานกับคิม แท-รี ในบทบาทนำในละครเรื่อง ยี่สิบห้า ยี่สิบเอ็ด ทางช่องทีวีเอ็น เป็นละครบอกเล่าเรื่องราวความรักระหว่างชายหญิงที่พบกันท่ามกลางวิกฤตไอเอ็มเอฟในปี ค.ศ. 1998 ซึ่งฉายในเดือนกุมภาพันธ์ ค.ศ. 2022 เขาได้รับคำวิจารณ์ชื่นชมจากการแสดงในตัวละครแพ็ค อี-จิน สื่อเกาหลีโอเซนอ้างถึงนัม จู-ฮย็อกว่าเป็น "สัญลักษณ์ของเยาวชน" ในขณะที่พวกเขายกย่องทักษะการแสดง ซึ่งสร้างสิ่งที่เรียกว่าซินโดรม "ความเจ็บปวดของจูฮย็อก" นักเขียนคิม โบ-รา กล่าวถึง "ร่างกายที่แข็งแรง ภาพลักษณ์ที่ดูอบอุ่น และความรู้สึกที่ลึกซึ้ง" ซึ่งทำให้เขา "ดูเหมือนตัวละครในการ์ตูนวัยรุ่น" คิมเสริมว่า "น้ำเสียงที่อบอุ่นและน่ารักของ [นัม] ทำให้หัวใจของผู้ชมสั่นไหวและตกหลุมรักแพ็ค อี-จิน"
นัม จู-ฮย็อกได้เริ่มการแสดงในภาพยนตร์เรื่องแค้นเดือดคนดุ‎ ซึ่งเข้าฉายในโรงภาพยนตร์เมื่อวันที่ 26 ตุลาคม ค.ศ. 2022 เขารับบทเป็นชายหนุ่มที่ช่วยผู้ป่วยอัลไซเมอร์ในการแก้แค้น การแสดงของเขาได้รับการอธิบายว่าเป็นการแสดงที่สามารถ "แสดงความเห็นอกเห็นใจที่ก้าวข้ามรุ่นสู่รุ่นในแบบที่มีแต่ [นัม] เท่านั้นที่ทำได้"
นัมถูกกำหนดให้เป็นนักแสดงนำในละครเรื่อง Vigilante ซึ่งสร้างจากเว็บตูนของเนเวอร์ที่มีชื่อเดียวกัน วาดโดยคิม กยู-ซัง เขาถูกกำหนดให้แสดงเป็นนักศึกษาวิทยาลัยตำรวจที่ทำหน้าที่เป็นศาลเตี้ยที่มียศตำแหน่ง
กิจกรรมอื่น ๆ > ทูตตราสินค้า

ในเดือนพฤศจิกายน ค.ศ. 2017 นัม จู-ฮย็อกได้เซ็นสัญญาเป็นทูตตราสินค้าเสื้อผ้ากับเพนช็อปป์ ในเดือนเมษายน ค.ศ. 2019 เขาได้เป็นทูตตราสินค้า ดียอร์เมน ของเอเชีย
ในช่วงปลายปี ค.ศ. 2024 ห้างสรรพสินค้าเซ็นทรัล ชิดลม ในเครือ เซ็นทรัล รีเทล คอร์ปอเรชั่น ประกาศแต่งตั้งเขาเป็นแบรนด์แอมบาสเดอร์คนแรกในรอบ 50 ปี ตั้งแต่เปิดให้บริการในปี ค.ศ. 1973
กิจกรรมอื่น ๆ > การกุศล

เมื่อวันที่ 6 เมษายน ค.ศ. 2019 มีรายงานว่านัม จู-ฮย็อกบริจาคเงินประมาณ 30 ล้านวอนให้กับสมาคมบรรเทาสาธารณภัยแห่งชาติโฮปบริดจ์ สำหรับผู้ที่ตกเป็นเหยื่อของไฟป่าจังหวัดคังว็อน ในเกาหลีใต้ ในเดือนกุมภาพันธ์ ค.ศ. 2020 เขาบริจาคเงิน 50 ล้านวอนให้กับหีบชุมชนสวัสดิการสังคมแทกู เพื่อใช้สำหรับอุปกรณ์กักกันและการสนับสนุนทางการแพทย์ที่จำเป็นในการป้องกันโควิด-19
ชีวิตส่วนตัว > รับราชการทหาร

ในวันที่ 17 ตุลาคม ค.ศ. 2022 มีรายงานว่านัม จู-ฮย็อกจะเข้ากรมในเดือนธันวาคม หน่วยงานได้ยืนยันในภายหลังว่า เขามีกำหนดเข้ารับราชการทหารภาคบังคับในเดือนธันวาคม แต่ยังไม่ได้รับหมายเรียกอย่างเป็นทางการ 
เมื่อวันที่ 31 มกราคม ค.ศ. 2023 มีการยืนยันว่านัม จู-ฮย็อกจะเข้าร่วมกองกำลังตำรวจทหารกองบัญชาการป้องกันเมืองหลวงในฐานะหน่วยปราบจลาจลของเจ้าหน้าที่ตำรวจทหารในวันที่ 20 มีนาคม ค.ศ. 2023
ผลงานการแสดง > ภาพยนตร์

| ปี | เรื่อง | บทบาท | อ้างอิง | หมายเหตุ |
| --- | --- | --- | --- | --- |
| 2018 | มหาศึกพิทักษ์อันซี (The Great Battle) | ซา-มุล |  |  |
| 2020 | โจเซ่ (Josée) | ยัง-ซ็อก |  |  |
| 2022 | แค้นเดือดคนดุ‎ (Remember) | อิน-กยู |  |  |
ผลงานการแสดง > ละครโทรทัศน์

| ปี | เรื่อง | บทบาท | สถานีโทรทัศน์ | อ้างอิง |
| --- | --- | --- | --- | --- |
| 2014 | เจ้าหญิงเงือกน้อย (The Idle Mermaid) | พัก แท-บัก | ทีวีเอ็น |  |
| 2015 | ชีวิตใหม่ หัวใจไม่ลืมรัก (Who Are You: School 2015) | ฮัน อี-อัน | เคบีเอส2 |  |
| 2015 | เพลิงร้อนซ่อนเล่ห์ (Glamorous Temptation) | จิน ฮยอง-อู (วัยหนุ่ม) | เอ็มบีซี |  |
| 2016 | ชีสอินเดอะแทร็ป (Cheese in the Trap) | คว็อน อึน-แทค | ทีวีเอ็น |  |
| 2016 | ข้ามมิติ ลิขิตสวรรค์ (Moon Lovers: Scarlet Heart Ryeo) | แพ็คอา | เอสบีเอส |  |
| 2016 | นางฟ้านักยกน้ำหนักคิมบ๊กจู (Weightlifting Fairy Kim Bok-joo) | ช็อง จุน-ฮย็อง | เอ็มบีซี |  |
| 2017 | ดวงใจฮาแบ็ค (The Bride of Habaek) | ฮาแบ็ค | ทีวีเอ็น |  |
| 2019 | ประกายจ้าในตาเธอ (The Light in Your Eyes) | อี จุน-ฮา | เจทีบีซี |  |
| 2020 | สตาร์ทอัพ (Start-up) | นัม โด-ซาน | ทีวีเอ็น |  |
| 2022 | ยี่สิบห้า ยี่สิบเอ็ด (Twenty-Five Twenty-One) | แพ็ค อี-จิน | ทีวีเอ็น |  |
ผลงานการแสดง > เว็บซีรีส์

| ปี | เรื่อง | แพลตฟอร์ม | บทบาท | อ้างอิง |
| --- | --- | --- | --- | --- |
| 2020 | ครูพยาบาลแปลก ปีศาจป่วน (School Nurse Ahn Eun-young) | เน็ตฟลิกซ์ | ฮง อิน-พโย |  |
| 2023 | วิจิแลนตี (Vigilante) | ดิสนีย์+ | คิม จี-ยง |  |
ผลงานการแสดง > รายการโทรทัศน์

| ปี | รายการ | บาบาท | หมายเหตุ | อ้างอิง |
| --- | --- | --- | --- | --- |
| 2014–2015 | Off to School | สมาชิกนักแสดง |  |  |
| 2016 | Celebrity Bromance | สมาชิกนักแสดง | ร่วมกับจี ซู |  |
| 2016 | Three Meals a Day: Gochang Village | สมาชิกนักแสดง | ร่วมกับยู แฮ-จิน, ชา ซึง-ว็อน และซน โฮ-จุน |  |
| 2016 | My Ear's Candy | สมาชิกนักแสดง |  |  |
| 2019 | Coffee Friends | สมาชิกนักแสดง |  |  |
| 2021 | Unexpected Business | สมาชิกนักแสดง |  |  |
ผลงานการแสดง > รายการเว็บ

| ปี | รายการ | บทบาท | อ้างอิง |
| --- | --- | --- | --- |
| 2014 | Nam TV | สมาชิก |  |
ผลงานการแสดง > มิวสิกวิดีโอ

| ปี | เพลง | ศิลปิน |
| --- | --- | --- |
| 2014 | "200%" |  อักมิว |
| 2014 | "Give Love" |  อักมิว |
| 2015 | "Chocolate" |  คังนัม ร่วมร้องซาน อี |
| 2018 | "When It Snows" |  1415 (มิวสิคัลดูโอ) |
ผลงานเพลง > ปรากฏตัวในซาวด์แทร็ก

| เพลง> เพลง.เพลง | ปี> ปี.ปี | ตำแหน่งสูงสุดของชาร์ต> KOR.แกออน  | ตำแหน่งสูงสุดของชาร์ต> KOR.ฮอต  | อัลบั้ม> อัลบั้ม.อัลบั้ม |
| --- | --- | --- | --- | --- |
| "With"  (ร่วมกับ คิม แท-รี, คิม จี-ย็อน, ชเว ฮย็อน-อุก และอี จู-มย็อง) | 2022 | 40 | 54 | ทเวนตี-ไฟฟ์ ทเวนตี-วัน โอเอสที |
รางวัล

| รางวัล | ปี | สาขา | ผลงาน | ผล | อ้างอิง |
| --- | --- | --- | --- | --- | --- |
| APAN Star Awards | 2015 | นักแสดงหน้าใหม่ยอดเยี่ยม | ชีวิตใหม่ หัวใจไม่ลืมรัก | ชนะ |  |
| Art Awards | 2020 | รางวัลโมเมอุมมี | นัม จู-ฮย็อก | ชนะ |  |
| Baeksang Arts Awards | 2019 | นักแสดงหน้าใหม่ยอดเยี่ยม – ภาพยนตร์ | มหาศึกพิทักษ์อันซี | เสนอชื่อเข้าชิง |  |
| Blue Dragon Film Awards | 2018 | นักแสดงหน้าใหม่ยอดเยี่ยม | มหาศึกพิทักษ์อันซี | ชนะ |  |
| Buil Film Awards | 2019 | นักแสดงหน้าใหม่ยอดเยี่ยม | มหาศึกพิทักษ์อันซี | เสนอชื่อเข้าชิง |  |
| Buil Film Awards | 2019 | รางวัลดารายอดนิยม | มหาศึกพิทักษ์อันซี | เสนอชื่อเข้าชิง |  |
| CFDK Awards | 2014 | รางวัลนายแบบแฟชั่นแห่งปี ประเภทนายแบบชาย | นัม จู-ฮย็อก | ชนะ |  |
| Chunsa Film Art Awards | 2019 | นักแสดงหน้าใหม่ยอดเยี่ยม | มหาศึกพิทักษ์อันซี | เสนอชื่อเข้าชิง |  |
| Director's Cut Awards | 2022 | นักแสดงหน้าใหม่ยอดเยี่ยม - ภาพยนตร์ | โจเซ่ | เสนอชื่อเข้าชิง |  |
| Drama Fever Awards | 2017 | รางวัลดาวรุ่ง | ชีสอินเดอะแทร็ป | ชนะ |  |
| InStyle Star Icon | 2016 | ไอคอนสไตล์ | นัม จู-ฮย็อก | ชนะ |  |
| KBS Drama Awards | 2015 | นักแสดงหน้าใหม่ยอดเยี่ยม | ชีวิตใหม่ หัวใจไม่ลืมรัก | เสนอชื่อเข้าชิง |  |
| KBS Drama Awards | 2015 | รางวัลนักแสดงยอดนิยม, นักแสดงชาย | ชีวิตใหม่ หัวใจไม่ลืมรัก | ชนะ |  |
| KBS Drama Awards | 2015 | รางวัลคู่รักยอดเยี่ยม (ร่วมกับคิม โซ-ฮย็อน) | ชีวิตใหม่ หัวใจไม่ลืมรัก | เสนอชื่อเข้าชิง |  |
| KOFRA Film Awards | 2019 | นักแสดงหน้าใหม่ยอดเยี่ยม | มหาศึกพิทักษ์อันซี | ชนะ |  |
| Korean Association of Film Critics Awards | 2018 | ชนะ | มหาศึกพิทักษ์อันซี |  |  |
| Korea Drama Awards | 2015 | ชีวิตใหม่ หัวใจไม่ลืมรัก | เสนอชื่อเข้าชิง |  |  |
| Korea Drama Awards | 2017 | นางฟ้านักยกน้ำหนักคิมบ๊กจู | เสนอชื่อเข้าชิง |  |  |
| KoreanUpdates Awards | 2015 | รางวัลคู่รักยอดเยี่ยม (ร่วมกับคิม โซ-ฮย็อน) | ชีวิตใหม่ หัวใจไม่ลืมรัก | เสนอชื่อเข้าชิง |  |
| BIFF Marie Claire Asia Star Awards | 2018 | รางวัลดาวรุ่ง | มหาศึกพิทักษ์อันซี | ชนะ |  |
| MBC Drama Awards | 2016 | รางวัลนักแสดงนำชายยอดเยี่ยม ประเภทมินิซีรีส์ | นางฟ้านักยกน้ำหนักคิมบ๊กจู | เสนอชื่อเข้าชิง |  |
| MBC Drama Awards | 2016 | นักแสดงหน้าใหม่ยอดเยี่ยม | นางฟ้านักยกน้ำหนักคิมบ๊กจู | ชนะ |  |
| MBC Drama Awards | 2016 | รางวัลคู่รักยอดเยี่ยม (ร่วมกับอี ซ็อง-กย็อง) | นางฟ้านักยกน้ำหนักคิมบ๊กจู | เสนอชื่อเข้าชิง |  |
| Prêmio Anual K4US | 2022 | นักแสดงแห่งปี | ยี่สิบห้า ยี่สิบเอ็ด | เสนอชื่อเข้าชิง |  |
| Soompi Awards | 2016 | นักแสดงแบรกเอาต์ | ชีวิตใหม่ หัวใจไม่ลืมรัก | ชนะ |  |
| Soompi Awards | 2016 | โบรแมนซ์ยอดเยี่ยม (ร่วมกับยุก ซ็อง-แจ) | ชีวิตใหม่ หัวใจไม่ลืมรัก | เสนอชื่อเข้าชิง |  |
| Soompi Awards | 2017 | รางวัลจูบยอดเยี่ยม (ร่วมกับชิน เซ-คย็อง) | ดวงใจฮาแบ็ค | เสนอชื่อเข้าชิง |  |
| Soompi Awards | 2017 | รางวัลคู่รักยอดเยี่ยม (ร่วมกับชิน เซ-คย็อง) | ดวงใจฮาแบ็ค | เสนอชื่อเข้าชิง |  |
| Seoul International Drama Awards | 2021 | นักแสดงเกาหลีดีเด่น | สตาร์ทอัพ | เสนอชื่อเข้าชิง |  |
| The Seoul Awards | 2018 | นักแสดงหน้าใหม่ยอดเยี่ยม (ภาพยนตร์) | มหาศึกพิทักษ์อันซี | ชนะ |  |
รางวัล > รายการ

| สำนักพิมพ์ | ปี | รายการ | ตำแหน่ง | อ้างอิง |
| --- | --- | --- | --- | --- |
| ฟอบส์ | 2020 | Asia's 100 Digital Stars | อยู่ในตำแหน่ง |  |
| ฟอบส์ | 2021 | 30 Under 30 Asia | อยู่ในตำแหน่ง |  |
| ฟอบส์ | 2023 | ผู้ทรงอิทธิพลในเกาหลีของฟอร์บ 40 | 36 |  |
แหล่งข้อมูลอื่น

นัม จู-ฮย็อก ที่ฮันซีเนมา
นัม จู-ฮย็อก ที่อินสตาแกรม
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ  เกาหลี 
นัม จู-ฮย็อกในปี 2015.
นัม จู-ฮย็อกในงาน 40th Blue Dragon Film Awards ในปี 2019
นัม จู-ฮย็อกโปรโมตไลน์น้ำหอม "Dior Sauvage" ในนิตยสาร Marie Claire Korea ฉบับเดือนมิถุนายน 2021
แกงกะหรี่ญี่ปุ่น

| --- | --- |

ประเภท: แกงกะหรี่
แหล่งกำเนิด: ญี่ปุ่น
ส่วนผสมหลัก: ผัก (หอมใหญ่ แคร์รอต มันฝรั่ง), เนื้อสัตว์ (เนื้อวัว เนื้อหมู เนื้อไก่)
รูปแบบอื่น: ข้าวแกงกะหรี่ อูดงแกงกะหรี่ ขนมปังแกงกะหรี่
 ตำราอาหาร: แกงกะหรี่ญี่ปุ่น   สื่อ: แกงกะหรี่ญี่ปุ่น
แกงกะหรี่ญี่ปุ่น (ญี่ปุ่น: カレー; โรมาจิ: karē) เป็นหนึ่งในอาหารที่นิยมในประเทศญี่ปุ่น โดยทั่วไปจะเสิร์ฟในสามรูปแบบหลักคือ ข้าวแกงกะหรี่ (แกงกะหรี่ที่ราดบนข้าว) อูดงแกงกะหรี่ (แกงกะหรี่ที่ราดบนเส้น) และขนมปังแกงกะหรี่ (แกงกะหรี่ที่มีไส้ในขนมปัง) ข้าวแกงกะหรี่โดยทั่วไปจะเรียกสั้น ๆ ว่าแกงกะหรี่ (カレー)
การทำแกงกะหรี่ญี่ปุ่นมีผักและเนื้อสัตว์ใช้แตกต่างกัน ผักพื้นฐานคือ หอมใหญ่ แคร์รอต และมันฝรั่ง สำหรับเนื้อสัตว์ได้แก่เนื้อวัว เนื้อหมู และเนื้อไก่ซึ่งเป็นนิยม คัตสึกาเรเป็นทงกัตสึที่ราดซอสแกงกะหรี่
แกงกะหรี่เข้าสู่ประเทศญี่ปุ่นในช่วงยุคเมจิ (ค.ศ. 1868–1912) ที่นำเข้ามาจากอังกฤษในช่วงที่อินเดียอยู่ภายใต้การปกครองของอังกฤษ แกงกะหรี่กลายเป็นที่นิยมและมีขายในซูเปอร์มาร์เก็ตและร้านอาหารในช่วงปลายคริสต์ทศวรรษ 1960 ได้มีปรับปรุงมากขึ้นตั้งแต่มีการเผยแพร่ในประเทศญี่ปุ่นและมีการบริโภคกันอย่างแพร่หลายจนได้รับการขนานนามว่าเป็นอาหารประจำชาติ
เปิดตัวแกงกะหรี่ก้อนสำเร็จรูป

การเปิดตัวแกงกะหรี่ก้อนสำเร็จรูปที่แท้จริงในญี่ปุ่นเกิดขึ้นใน ค.ศ. 1950 แกงกะหรี่สำเร็จรูปเหล่านี้ทำให้ทุกคนสามารถทำแกงกะหรี่ที่บ้านได้ง่ายอย่างน่าเหลือเชื่อ แกงกะหรี่แบบสำเร็จรูปเหล่านี้เป็นที่นิยมจนมีรสชาติและระดับเครื่องเทศหลากหลาย มีส่วนผสมของผงกะหรี่ แป้ง น้ำมัน และเครื่องปรุงอื่น ๆ รวมกันแล้วกลายเป็นซอสข้นที่รสชาติเข้มข้นลงตัวเมื่อผสมรวมกับน้ำหรือน้ำซุป
ปลาฉลามพยาบาลสีน้ำตาล
แหล่งข้อมูลอื่น

รูปและข้อมูลจาก Fishbase.org
หม่อมราชวงศ์สุจิตคุณ สารสิน

| สุจิตคุณ สารสิน |
| --- | --- |
เกิด: 12 พฤศจิกายน พ.ศ. 2481 (86 ปี) จังหวัดพระนคร ประเทศสยาม
คู่สมรส: อาสา สารสิน
บุตร: กิติยา สารสิน พาที สารสิน ปิยมา สารสิน
บิดามารดา: หม่อมเจ้าขจรจบกิตติคุณ กิติยากร หม่อมราชวงศ์วิจิตรโฉม กิติยากร
ท่านผู้หญิงสุจิตคุณ สารสิน(หม่อมราชวงศ์) (เดิม กิติยากร; เกิด 12 พฤศจิกายน พ.ศ. 2481) เป็นธิดาคนเล็กในหม่อมเจ้าขจรจบกิตติคุณ กิติยากร (พระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมเจ้าอัปษรสมาน เทวกุล) กับหม่อมราชวงศ์วิจิตรโฉม กิติยากร (ราชสกุลเดิม ชยางกูร; ธิดาในหม่อมเจ้าสฤษดิเดช ชยางกูร กับหม่อมเนื่อง ชยางกูร ณ อยุธยา (ราชสกุลเดิม ณ นคร)) มีพี่ชายสองคน คือ หม่อมราชวงศ์เกียรติคุณ กิติยากร และหม่อมราชวงศ์สฤษดิคุณ กิติยากร หลังจากได้รับเครื่องอิสริยาภร์จุลจอมเกล้าได้ปลี่ยนคำนำหน้านามเป็น ท่านผู้หญิง‘  ท่านผู้หญิงสุจิตคุณ สมรสกับอาสา สารสิน อดีตราชเลขาธิการในพระองค์พระบาทสมเด็จพระปรมินทรมหาภูมิพลอดุลยเดช อดีตรัฐมนตรีว่าการกระทรวงการต่างประเทศ มีบุตรและธิดารวมสามคน คือ
กิตติยา สารสิน
พาที สารสิน
ปิยมา สารสิน
เครื่องราชอิสริยาภรณ์

ท่านผู้หญิง หม่อมราชวงศ์สุจิตคุณ สารสิน ได้รับพระราชทานเครื่องราชอิสริยาภรณ์ ดังนี้
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
ปลาน้ำหมึกจีน

| ปลาน้ำหมึกจีน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Zacco
สปีชีส์:: Z.  platypus
ชื่อทวินาม
Zacco platypus (Temminck & Schlegel, 1846)

ปลาน้ำหมึกจีน (อังกฤษ: Freshwater minnow, Pale chub, Zacco; จีน: 平頜鱲; พินอิน: píng hé liè; ชื่อวิทยาศาสตร์: Zacco platypus) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างเพรียวยาว  มีลำตัวสีเงินอมฟ้า มีเหลือบสีเขียว และมีลายแถบข้างลำตัว 7-8 แถบ หรือมากกว่านั้น  ลักษณะทั่วไปคล้ายกับปลาในสกุลปลาน้ำหมึก แต่ทว่ามีขนาดใหญ่กว่ามาก ครีบต่าง ๆ ยาว โดยเฉพาะครีบก้นยาวเกือบถึงครีบหาง สีน้ำตาล มีก้านครีบ 10-13 ก้าน ม่านตาสีแดง
เป็นปลาที่มีสีสันสวยงาม โดยเฉพาะตัวผู้ในฤดูผสมพันธุ์  สีจะสดเข้มกว่าปกติ และมีเม็ดคล้ายกับสิวขึ้นที่บริเวณใบหน้าและแผ่นปิดเหงือก
มีความยาวประมาณ 8-12 เซนติเมตร พบใหญ่ที่สุดได้ถึง 17 เซนติเมตร เป็นปลาที่มีความคล่องแคล่วว่องไวมาก พบกระจายพันธุ์อยู่ในลำธารที่น้ำมีอุณหภูมิค่อนข้างต่ำ ในจีนตอนใต้ต่อกับตอนเหนือของเวียดนาม และยังพบได้จนถึงเกาหลีและญี่ปุ่น อยู่รวมกันเป็นฝูง กินแมลงและตัวอ่อนของแมลง รวมถึงสัตว์น้ำขนาดเล็กและพืชน้ำต่าง ๆ เป็นอาหาร
มีการจับเพื่อการบริโภค พบชุกชุมตลอดทั้งปี และยังนิยมเลี้ยงเป็นปลาสวยงาม ซึ่งสามารถเลี้ยงให้กินได้ทั้งอาหารสดและอาหารสำเร็จรูป
แหล่งข้อมูลอื่น

รูปและข้อมูลเพิ่มเติม (อังกฤษ)
น้ำเสีย

โรงบำบัดน้ำเสียใน Cuxhaven, Germany
น้ำเสีย คือน้ำที่ได้รับผลกระทบในด้านคุณภาพจากอิทธิพลของมนุษย์ ระบบบำบัดน้ำเสียของเมืองระบายลงในในท่อหรือคลองระบายน้ำเพื่อส่งไปบำบัดที่โรงงานบำบัดน้ำเสียหรือลงสู่แหล่งน้ำธรรมชาติโดยตรง น้ำเสียที่ผ่านการบำบัดมีการปล่อยลงไปในแหล่งน้ำธรรมชาติต่อไปหรืออาจนำไปใช้ประโยชน์ทางใดทางหนึ่ง
น้ำโสโครกเป็นส่วนย่อยของน้ำเสียที่ถูกปนเปื้อนกับอุจจาระหรือปัสสาวะ แต่มักจะใช้รวมถึงน้ำเสียโดยทั่วไป น้ำเสียจึงหมายรวมถึงผลิตผลที่เป็นของเหลวที่เสียแล้วจากท้องถิ่นหรือในเขตเทศบาลหรือในเมืองอุตสาหกรรม ซึ่งจะต้องถูกกำจัดผ่านทางท่อระบายน้ำหรือท่อต่างหากหรือถูกกำจัดในบ่อกำจัดเฉพาะ
ท่อน้ำทิ้งเป็นโครงสร้างพื้นฐานทางกายภาพประกอบด้วยท่อ ปั๊ม ตะแกรง ประตู และอื่น ๆ เพื่อใช้ในการระบายน้ำเสียจากแหล่งกำเนิดไปยังจุดของการรักษาสุดท้ายหรือการกำจัดทิ้ง ท่อน้ำทิ้งมีหลายประเภทในระบบบำบัดน้ำเสีย ยกเว้นระบบบำบัดน้ำเสียสิ่งปฏิกูลที่บำบัด ณ จุดผลิต
แหล่งกำเนิด

น้ำเสียทั้งน้ำทิ้งและน้ำโสโครกเกิดจาก (ข้อความในวงเล็บหมายถึงแนวโน้มส่วนผสมหรือสิ่งปนเปื้อน):
ของเสียจากมนุษย์ (อุจจาระ ปัสสาวะ กระดาษชำระที่ใช้แล้ว ผ้าอนามัย ของเหลวจากร่างกาย) มักจะมาจากส้วม;
สิ่งที่รั่วจากพักของเสีย;
สิ่งที่ระบายออกมาจากถังปุ๋ยหมัก;
สิ่งที่ระบายมาจากโรงบำบัดน้ำเสีย;
น้ำซักล้าง (เสื้อผ้า ของส่วนบุคคล, จานชาม ฯลฯ)
น้ำฝนที่ค้างบนหลังคา, สนามหญ้า ฯลฯ
น้ำบาดาลซึมลงไปในน้ำเสีย;
ส่วนเกินจากการผลิตของเหลว (เครื่องดื่ม, น้ำมันปรุงอาหาร, สารกำจัดศัตรูพืช, น้ำมันหล่อลื่น, สี, ของเหลวทำความสะอาด ฯลฯ );
น้ำฝนที่ไหลบ่ามาจากถนนในเมือง, ลานจอดรถ, หลังคา, ทางเท้า (มีน้ำมัน, อุจจาระสัตว์, เบนซิน, ดีเซล, ยางตกค้​​าง, ขี้สบู่, โลหะจากไอเสียรถยนต์ ฯลฯ);
การซึมเข้าของน้ำทะเล (เกลือและจุลินทรีย์ปริมาณสูง);
การซึมเข้าโดยตรงจากน้ำในแม่น้ำ (จุลินทรีย์ปริมาณสูง);
การซึมเข้าโดยตรงของของเหลวที่มนุษย์สร้างขึ้น (การกำจัดที่ผิดกฎหมายของสารกำจัดศัตรูพืชและน้ำมันใช้แล้ว ฯลฯ);
การระบายน้ำทางหลวง (น้ำมัน, สารละลายน้ำแข็ง, ยางตกค้าง);
ระบายน้ำที่เกิดจากพายุ (เกือบทุกอย่างรวมทั้งรถยนต์, รถเข็นช้อปปิ้ง, ต้นไม้, วัว ฯลฯ);
น้ำผิวดินปนเปื้อนด้วยน้ำเน่า;
ของเสียจากอุตสาหกรรม
การระบายน้ำอุตสาหกรรม ณ จุดผลิต (ตะกอนทราย, น้ำมันอัลคาไล, สารเคมีตกค้าง);
น้ำหล่อเย็นอุตสาหกรรม (ยากำจัดพืช, ความร้อน,น้ำเมือกที่หลั่งจากสัตว์, ตะกอน);
น้ำกระบวนการอุตสาหกรรม
ขยะอินทรีย์ที่ย่อยสลายได้หรือรวมทั้งของเสียจากโรงฆ่าสัตว์, creameries และการผลิตไอศครีม;
ของเสียไม่ย่อยสารหรือยากที่จะบำบัด (การผลิตยาหรือสารกำจัดศัตรูพืช);
ของเสียค่า pH รุนแรง (จากการผลิตกรด/ด่าง, ชุบโลหะ);
ขยะพิษ (ชุบโลหะ, การผลิตไซยาไนด์, การผลิตสารกำจัดศัตรูพืช ฯลฯ);
ของแข็งและอิมัลชัน (การผลิตกระดาษ, อาหาร, การหล่อลื่นและการผลิตน้ำมันไฮดรอลิค ฯลฯ);
การระบายน้ำการเกษตรโดยตรงและการกระจาย
การกระเทาะไฮดรอลิค
องค์ประกอบของน้ำเสีย

องค์ประกอบของน้ำเสียแตกต่างกันไปอย่างกว้างขวาง นี่คือบางส่วนของรายการสิ่งที่มันอาจจะมี:
น้ำ (> 90%) ซึ่งมักจะถูกเทหรือราดลงไปตอนชำระล้างเพื่อส่งของเสียลงท่อระบายน้ำ;
เชื้อโรคเช่นแบคทีเรีย, ไวรัส, พรีออนและพยาธิ;
แบคทีเรียที่ไม่ทำให้เกิดโรค;
อนุภาคอินทรีย์เช่นอุจจาระ, ขน, อาหาร, อาเจียน, เส้นใยกระดาษ, วัสดุจากพืช, ปุ๋ยอินทรีย์ ฯลฯ
สารอินทรีย์ที่ละลายน้ำได้เช่นยูเรีย, น้ำตาลผลไม้, โปรตีนที่ละลายน้ำได้, ยา ฯลฯ
อนุภาคอนินทรีย์เช่นทราย, กรวด, อนุภาคโลหะ, เซรามิก ฯลฯ
สารอนินทรีย์ที่ละลายน้ำได้เช่นแอมโมเนีย, เกลือทะเล, ไซยาไนด์, ก๊าซไข่เน่า thiocyanates, thiosulfates ฯลฯ
สัตว์เช่นโปรโตซัว, แมลง, ปลาขนาดเล็ก ฯลฯ ;
ของแข็งเช่นผ้าอนามัย, ผ้าอ้อม, ถุงยางอนามัย, เข็ม, ของเล่นเด็ก, สัตว์ที่ตายหรือพืช ฯลฯ
แก๊สเช่นแก๊สไข่เน่า, แก๊สคาร์บอนไดออกไซด์, มีเทน ฯลฯ
อิมัลชันเช่นสี, กาว, มายองเนส, สีผม, emulsified น้ำมัน ฯลฯ
สารพิษเช่นสารกำจัดศัตรูพืช, สารพิษ, สารเคมีกำจัดวัชพืช ฯลฯ
ยาและฮอร์โมน